ועדת הכנסת, כנסת 18, פרוטוקול מספר 131, 2010-12-01 10:07

יריב לוין: רבותיי, סיעת קדימה פנתה אלי והודיעה לי שהיא, בדקות אלה, יושבת על מדוכת ההחלטה האם היא מביאה בפנינו הצעה מטעמה למינוי מועמד ליושב ראש או לא.

יריב לוין: אני, אחרי שחיכינו כל כך הרבה זמן, חושב שאם נחכה עוד עשר דקות זה יהיה לא נורא, ולכן אני מתנצל בפניכם, אבל אני אפתח את הישיבה בעוד כעשר דקות, כדי לאפשר להם למצות את הוויכוחים הפנימיים, בתקווה שגם תהיה החלטה עניינית.

קריאה: אז בעוד עשר דקות הישיבה?

יריב לוין: אנחנו נתחיל בשעה 10:20/10:15.

יריב לוין: כן.

יריב לוין: תודה.

יריב לוין: הישיבה הופסקה בשעה: 10:08         	הישיבה חודשה בשעה: 10:20

יריב לוין: רבותיי, אני מבקש לפתוח את הישיבה.

יריב לוין: בשעה טובה, סוף סוף, בבחינת מוטב מאוחר מלעולם לא, אני מבין שהתכנסה סיעת קדימה וקיבלה החלטה בסוגיית מועמד מטעמה לתפקיד יושב ראש ועדת החוץ והביטחון.

יריב לוין: אני אבקש – אני מבין שחבר הכנסת מולה בשם סיעת קדימה.

יריב לוין: בבקשה.

שלמה מולה: תודה רבה אדוני היושב ראש, אדוני יושב ראש הכנסת.

שלמה מולה: האמת היא, סיעת קדימה הסיעה הגדולה בכנסת.

שלמה מולה: אנחנו חשבנו שראש הממשלה, הממשלה והכנסת ייתנו את המקום הראוי לקדימה, כפי שזה בא לידי ביטוי על ידי בוחרי קדימה.

שלמה מולה: אנחנו, בניגוד אולי למה שרצו להביא אותנו, למצב של התנגשות ולהציג אותנו כלא ממלכתיים, כפי שכולם ידעו, הנוהג היה תמיד שוועדת הכלכלה היתה בידי האופוזיציה.

שלמה מולה: כך זה היה, שברתם את כל הכללים.

שלמה מולה: למרות הכל התכנסנו הבוקר פעם נוספת, אחרי השיחה שהיתה עם ראש הממשלה ויושבת ראש האופוזיציה מספר פעמים, בין הלשכות, אתמול, אנחנו קיבלנו החלטה, ההחלטה אומרת כך – הסיכום אומר כך: אנחנו מציעים את שאול מופז עד חמישה באוגוסט כפי שסוכם בין שתי הלשכות, אחרי החמישה באוגוסט הנושא ייפתח.

יריב לוין: חמישה באוגוסט איזו שנה?

שלמה מולה: השנה הזאת.

יצחק וקנין: 2011.

יצחק וקנין: אנחנו ב-2010.

שלמה מולה: מיד אחרי זה הנושא ייפתח למשא ומתן בין יושבת ראש האופוזיציה וראש הממשלה.

שלמה מולה: אנחנו נקווה שיגיעו גם אז לסיכום.

יריב לוין: רבותיי, תודה רבה.

יריב לוין: אני מבקש להבהיר שכמובן, ההודעה הזו נרשמה, אבל שאול מופז, בהנחה שיזכה כאן לרוב, מכהן כיושב ראש הוועדה במינוי של קבע, כל עוד, כמובן, לא התקבלה הצעה אחרת.

יריב לוין: ולפיכך אני מציע שקודם כל נעבור להצבעה.

נסים זאב: סליחה רגע, הצבעה על מה?

יריב לוין: הצבעה על הצעה לבחור – אני יכול לומר - - -

נסים זאב: אני רק יודע שלא מצביעים על – סליחה – על מינוי זמני.

יריב לוין: חבר הכנסת זאב.

יריב לוין: אם לא - - -

שלמה מולה: רגע, אני רוצה להבהיר.

נסים זאב: - - -

קריאות: - - -

יריב לוין: חבר הכנסת זאב, חבר הכנסת זאב.

שלמה מולה: רגע, אני רוצה להבהיר עוד הבהרה, אדוני היושב ראש.

יריב לוין: בבקשה.

נסים זאב: מה זה הפגיעה הזאת?

יריב לוין: חבר הכנסת זאב.

יריב לוין: מספיק.

שלמה מולה: למה אתה מתערב?

שלמה מולה: היו"ר יריב לוין:     	מספיק.

נסים זאב: ככה - - - חבר ועדה?

יריב לוין: חבר הכנסת זאב, מספיק.

נסים זאב: - - -

קריאות: - - -

שלמה מולה: אתה מבזה את אמסלם.

שלמה מולה: תתביישו לכם.

שלמה מולה: אתם אומרים לו שלא יורד גשם בגללו.

יריב לוין: חבר הכנסת זאב, לא התעכבנו מספיק בעניין הזה?

שלמה מולה: - - -      נסים זאב:     	הם רוצים לבזות את - - -

שלמה מולה: אתה מבזה את אמסלם.

שלמה מולה: - - -

יריב לוין: אתה רוצה להשלים משהו?

יריב לוין: בבקשה.

שלמה מולה: אני רוצה להשלים משהו.

שלמה מולה: אדוני היושב ראש, למרות ההודעה שלנו לגבי אוגוסט, הסיכום שהיה בנושא שני שליש עדיין תקף.

יריב לוין: מאה אחוז.

שלמה מולה: קיים ותקף.

שלמה מולה: זה רק לפרוטוקול בלבד.

יריב לוין: רבותיי, אין בעיה.

יריב לוין: אתם רשאים להודיע לפרוטוקול מה שאתם רוצים.

יריב לוין: אני, אבל, מעמיד להצבעה הצעה – אני, אגב, אציין שהוגש מועמד נוסף, אבל אנחנו נצביע רק במידה ולא יימצא הרוב להמליץ על מועמדותו של חבר הכנסת שאול מופז לתפקיד יושב ראש קבוע של ועדת החוץ והביטחון.

יריב לוין: והוא יכהן בתפקיד הזה, כמובן, כל עוד לא תהיה החלטה אחרת, וייבחר אדם אחר תחתיו.

שלמה מולה: מאה אחוז.

שלמה מולה: נכון.

יריב לוין: רבותיי, אני מעמיד להצבעה.

יריב לוין: מי בעד ההצעה להמליץ על מועמדותו של חבר הכנסת שאול מופז לתפקיד יושב ראש ועדת החוץ והביטחון של הכנסת?

יריב לוין: הצבעה מס' 1     בעד – 14 נגד – אין נמנעים – אין המועמדות התקבלה

יריב לוין: בעד – 14, נגד – אין, נמנעים – אין, לפיכך אני קובע שוועדת הכנסת ממליצה פה אחד לבחור בחבר הכנסת שאול מופז לתפקיד יושב ראש ועדת החוץ והביטחון.

יריב לוין: אדוני היושב ראש, לפני שאעביר אליך את רשות הדיבור אני רוצה לומר, שאני שמח ומברך על כך שהושגה הסכמה והבנה שמאפשרות את איוש הוועדה החשובה הזאת, ואת סיום המצב הבלתי תקין שהיינו עדים לו עד היום.

יריב לוין: אני, ברשות היושב ראש, אבקש לתאם עם מנהל ועדת החוץ והביטחון ועם חבר הכנסת מופז על מנת שאוכל לכנס את ועדת החוץ והביטחון ולאשר שם את מינויו של חבר הכנסת מופז עוד היום.

יריב לוין: אבקש את אישורך, כמובן, לעשות זאת גם אם נידרש במהלך שעות עבודתה של המליאה ומיד לאחר סיומה.

דוד רותם: האם זה דורש אישור מליאה?

יריב לוין: לא. זה דורש אישור הצבעה בוועדת חוץ וביטחון.

יריב לוין: דוד רותם:     	אז מתי זה יעלה במליאה?

אתי בן-יוסף: לא עולה במליאה.

אתי בן-יוסף: ישר בוועדה.

יריב לוין: תודה רבה.

יריב לוין: אדוני היושב ראש, בבקשה.

דוד רותם: חשבתי שהכל הולך למליאה.

ראובן ריבלין: נקלענו למצב שהכנסת לא צפתה שיכול לקרות בגלל מחלוקות, ומחלוקות פוליטיות הן לגיטימיות במערכת פוליטית כמו הדמוקרטיה הפרלמנטרית שלנו.

ראובן ריבלין: אבל האחריות הממלכתית טוב שקיבלה בסופו של דבר את ההבנה שלא יכולים להשאיר ועדה כוועדת חוץ וביטחון, ונדמה לי שלא יכולה איזושהי סיעה לבוא ולומר שלא מכבדת אותה הכנסת, אפילו אם היא באופוזיציה, קואליציה, אם מציעים לה את ועדת החוץ והביטחון.

ראובן ריבלין: המצב היה, טרם השעה חבר הכנסת צחי הנגבי את עצמו מחברותו בכנסת בעקבות החלטת בית המשפט, היה כזו שהוועדה הוחזקה על ידי סיעה, כל הוויכוחים הם ויכוחים לגיטימיים, וכל הוויכוחים היו צריכים להתמצות, לדעתי, בשבוע אחד.

ראובן ריבלין: נקלענו למצב שבו רק יוזמתך, אדוני יושב ראש הכנסת, אדוני יושב ראש ועדת הכנסת – תשמע - -

יריב לוין: סבלנות.

יריב לוין: סבלנות.

ראובן ריבלין: אלה טעויות שאנחנו מוכנים לקבל אותן.

ראובן ריבלין: אני חושב שעמידתך על כך שהיום תתכנס הוועדה ותבחר יושב ראש לוועדת חוץ וביטחון למרות כל המחלוקות הפוליטיות היתה החלטה אמיצה וטובה, והעובדה היא שבסופו של דבר חייבנו את המערכות הפוליטיות לקבל החלטה והכרעה.

ראובן ריבלין: אני מברך את ועדת הכנסת על כך שהביאה לסיומו של מצב שהיה בלתי נסבל בעיני מבחינת הדמוקרטיה הפרלמנטרית שלנו, כאשר ועדת החוץ והביטחון לא פעלה.

ראובן ריבלין: ועדת חוץ וביטחון, כוועדת הכספים, הן שתי ועדות סטטוטוריות שאין אפשרות, ולו לשעה אחת,  שלא לקיימן.

ראובן ריבלין: הוועדות האלה מסתיים תפקידן כמחצית השעה לפני השבעת הכנסת הבאה עליהן לטובה, ומתחילה פעילותן חצי שעה לאחר השבעת הכנסת שנבחרה ואני חושב שהמצב בא על תיקונו, ואני מקווה שנלמד - - -

שלמה מולה: כל הסיפור הזה בגלל מפלגת העבודה שהיא מפלגה - - -

יריב לוין: חבר הכנסת מולה, גם ליושב ראש הכנסת אתה מפריע?

יריב לוין: נו, באמת.

ראובן ריבלין: חבר הכנסת מולה, בדמוקרטיה הפרלמנטרית יכולים להאשים כל אחד.

ראובן ריבלין: אבל יש אחריות אחת שהיא מעבר לכולם, ואני רואה את החברים מקדימה יושבים פה, אני בטוח שהם אומרים את הדברים שלי ביתר שאת וביתר און.

ראובן ריבלין: לא יכול להיות מצב כזה שהכנסת לא תכבד את תפקידה.

ראובן ריבלין: זו לא זכותה, זו חובתה של הכנסת לקיים את הפיקוח על כל מערכות הביטחון בישראל ואין חשובה כוועדת חוץ וביטחון.

ראובן ריבלין: אני מברך אותך, ואני מבקש ממך, ואני נותן לך את האישור לכנס, ברגע שתמצא לנכון היום, את ועדת החוץ והביטחון, להחליט - - -

יריב לוין: לקבל את המלצתנו.

ראובן ריבלין: לא. להחליט על סדר היום.

יריב לוין: ולאחר מכן לקבל את המלצתנו.

ראובן ריבלין: נכון, לקבל את המלצתנו.

ראובן ריבלין: אני מקווה שחבר הכנסת מופז יהיה פה, ויוכל - -

שלמה מולה: הוא נמצא פה.

ראובן ריבלין: מיד אחרי כן לנהל את הישיבה.

ראובן ריבלין: תודה רבה לכם, לכל חברי הכנסת מהקואליציה ומהאופוזיציה, אדוני יושב ראש הקואליציה, יגעתם ומצאתם תאמינו.

יריב לוין: תודה רבה, הישיבה נעולה.